PLOT

PLOT bol dánsky architektonický ateliér. Založili ho roku 2001 v Kodani architekti Bjarke Ingels a Julien de Smedt, obaja predtým pracovali v Office for Metropolitan Architecture (OMA).
Názov PLOT, čo v preklade možno preložiť aj ako zápletka, dej, osnova alebo fabula, vystihuje základnú myšlienku tohto ateliéru, že architektúra bez akejkoľvek osnovy riskuje neúspech a stáva sa obyčajným a náhodným spojením jednotlivých častí, okradnutým o príbeh a plnohodnotný vlastný život.
Bol považovaný za jednu z najsľubnejších mladých architektonických kancelárií v Európe až do roku 2005, keď sa partneri rozišli každý svojou vlastnou profesnou cestou. 
PLOT je zodpovedný za niekoľko odvážnych projektov a návrhov v dánskej aj svetovej architektúre.
Ich práca bola originálna, hravá, nápaditá a neraz vo viditeľnom kontraste s ostatnou architektúrou. Výrazne podporili nový experimentálny trend v dánskej architektúre.
Od januára 2006 prestali architekti tvoriť pod hlavičkou PLOT a založili svoje vlastné ateliéry – Bjarke Ingels BIG (Bjarke Ingels Group) a Julien de Smedt JDS Architects. 
Životopisy zakladateľov.
Julien de Smedt.
Zakladateľ a hlavný architekt dánskeho ateliéru JDS architects (2005) a 
spoluzakladateľ dánskeho ateliéru PLOT (2001), narodený r. 1975 v Bruseli (Belgicko).
Bjarke Ingels.
Zakladateľ a hlavný architekt dánskeho ateliéru BIG (2005) a spoluzakladateľ dánskeho ateliéru PLOT (2001), narodený r. 1974 v Kodani (Dánsko).
Profesná prax.
 (Nová verejná knižnica v Seattle
 Nové mesto Inchon Songdo, Masterplan, Soul
 Prístavná oblasť v Tenerife
 ´t Paard Pop Podium, Haag)
Vybrané projekty.
Maritime youth club.
Zemina na pozemku bola kontaminovaná a tak sa pôvodne rozmýšľalo nad sanáciou znečistenia, ktorá by zabrala 25% rozpočtu na stavbu. Zistilo sa však, že znečistenie ťažkými kovmi je stabilné a tak nebolo nutné zeminu odstraňovať, pokiaľ s ňou budova nebude mat priamy kontakt. Cez celý pozemok sa položila drevená paluba, čo umožnilo minimálny kontakt so zemou.
Zariadenie užívajú dvaja klienti – jachtársky klub a stredisko pre mládež, dva úplne odlišné programové usporiadania. Budova je výsledkom protichodných požiadaviek oboch klientov. Kým vydutie paluby slúži ako ihrisko a malý amfiteáter pre mládež, zospodu slúži ako úkryt pre lode jachtárskeho klubu. Modelovaním paluby vznikli aj priestory ako úložňa lodí, vonkajšie divadlo, rampa pre lode, záhrada, pláž a interiéri pre klientov.
Psychiatrická liečebňa.
Koncept bol utvorený na základe rozhovorov s pacientmi, lekármi a príbuznými pacientov. Požiadavky a predstavy boli však mnohokrát až protichodné a paradoxné.
Všetko toto je zapracované do programu budovy, ktorá má a zároveň nemá pôsobiť ako liečebňa pre psychicky chorých pacientov.
Vyžaduje jasne centralizované funkcie a nemala by budiť nemocničný dojem.
Tvar snehovej vločky umožňuje každému oddeleniu samostatný život a zároveň dovoluje, aby sa tieto oddelenia spájali v jednom centrálnom bode.Liečebňa takto zapadá do zvlneného terénu a stáva sa prirodzenou súčasťou krajiny, čo napomáha liečeniu pacientov. Priestory pacientov sú sústredené okolo záhrad a majú výhľad na jazero alebo blízky lesík.
VM – rezidencie v Orestade.
VM houses vychádzajú z individuality, inakosti a flexibility. Sú to dva obytné bloky v tvare písmena V a M. Obsahujú viac ako 80 rôznych typov bytov s flexibilnou dispozíciou, každý z nich je tvorený ako loft s inou šírkou a výškou, takže každý užívateľ si ho môže ľahko prispôsobiť svojim predstavám. Bloky sa rozbiehajú do rôznych strán a vytvárajú vynikajúce podmienky pre osvetlenie, výhľady a súkromie.
Nachádzajú sa v Orestade, novej rýchlo sa rozvíjajúcej štvrti Kodane, spojenej s centrom metrom. Architekti preukázali zmysel pre humor, keď na stenu pri vstupe do domu nechali vykachličkovať investorovu tvár v nadživotnej veľkosti.
"DOM V" – blok je otvorený smerom dovnútra a po stranách, eliminované sú pohľady zo susedných a náprotivných bytov. Taktiež vznikajú diagonálne výhľady do krajiny. Prístup do bytov je cez exteriérovú chodbu spojenú s tromi schodiskami a výťahmi, z ktorých jeden vedie až na strešnú terasu. Všetky byty majú na severnej strane prevýšený priestor cez dve podlažia a na južnej strane balkón, ktorého tvar pripomína žraločí zub. Pri tomto bloku architekti zdvihli stavbu na vysoké piliere a tým vytvorili zaujímavé prostredie s priehľadom do blízkeho parku a mnoho informačných spoločenských miestností. 
V dom má 114 bytových jednotiek, ktoré tvorí 36 rôznych tvarov
"DOM M" – diagonálna dispozícia z domu V je tu roztrieštená do menších častí. Predstavuje reinterpretáciu typológie Corbusierovej Unité d’habitation a jej vylepšenie osvetlením chodieb koncovými zaskleniami. Individuálne terasy sú všetky na južnej strane. M dom má 95 bytových jednotiek vytvorených z 36 tvarov.